Principium III

<Utrum lex Christi sit in meritis gratissima>

*Quenam doctrina hec nova?* Ista questio movetur MARCI primo capitulo, quam alias in eiusdem libri principio et similiter in primo *Sententiarum* exordio per me assumptam pro themate iterum nunc resumo. Reverendi patresmagistri ac domini carissimi, sicut sacra testatur historia,bonusomnium artifex rerum Deus, qui omnia non nisibona produxit in esse,hominem ipsum specialisprerogativa bonitatis creavit inter cetera valde bonum eumque ad imaginem suamfactum virtutibus singulis insignivit. Sed, ut de aliis taceamus, quatuor specialiter virtutibus videre michi videor amictum fuisse hominemab ipso sue creationis exordio*.* Dederat enim sibi Deus:

Dederat misericordiam ad conservationem, hunc siquidem misericordia custodiebat.

Dederat veritatem ad eruditionem, hunc veritas docebat.

Dederat iusticiam ad directionem, hunc iusticia regebat.

Dederat et pacem ad delectationem, huncdenique pax fovebat.

Sed heu, miser *homo descendens de Ierusalem in* *Hierico incidit in latrones*, Luc. 10,a quibus suis virtutibus spoliatus miserabiliteraccepta perdidit munera deitatis.

Perdidit enim pietatem et misericordiam.

Perdidit veritatem et sapientiam.

Perdidit equitatem et iusticiam.

Perdidit etiampacem et concordiam.

Perdidit itaque homo iste pietatem et misericordiam, quando sic exarsit in concupiscientia sua ut nec sibi nec filiis parceret nascituris, sed in se impius etimmisericors in posteros simul omnes terribili maledicto et necessitati mortis adiecit.

Perdidit homo iste veritatem et sapientiam, quando dyaboli credens mendatio immortalitatem fallaciter promittentis, *insipiens factus*, divini verbi infallibilem veritatem abiecit.

Perdidit homo iste equitatem et iusticiam, quando serpentis persuasioni et *mulieris voci obedivit potius quam* divine*.* Tunc enim, ut OVIDIIverbo utar, “terras Astrea reliquit”.

Perdidit denique homo istepacem et concordiam, quando incepit *caro concupiscere adversus spiritum*, et contra ipsum omnis creatura que priussibisubiecta fuerat rebellare. Tunc enim *intus pavor et foris timor invasit.*

Sic igitur prochdolor virtutes a terra passe sunt exilium, sic in celum coactesunt $1 M 146rb$2 capere refugium sicque ipso homine derelicto, ad Deum, qui eas dederat, redierunt. Sed pensandum est,carissimi, et diligentiusperscrutandum qualiter summa creatoris sapientia circa miserabilis creature sue reparationem mirabiliter disposueritprovidere. Factum est namque in celoconsilium ut de causalapsi hominis tractaretur. In quo medius Pater luminum iudicis fungens officio residebat, ante cuius prospectumvirtutes ipse, que dicte sunt principaliter assistentes, super hac re pariter conferebant, et utraque ex parte, quid eis videbatur utilius, loquebantur*.* Siquidem veritas et iusticia hominem miserum condempnabant, pax vero et misericordiaeundem dulciter excusabant. Veritas igitur ac iusticia contra hominem paratead faciendam vindictam hiis verbis iudicem affabantur:

Nunquid oportetimpleri sermonem quem locutus es, Domine? Necesse est ergo ut totus moriatur Adam cum omnibus qui in eo erant, qua die vetitum pomum in prevaricatione gustavit.

Nunquid si prevaricator sibipredictammortis sententiam evaserit, non iam permanebit in eternum veritas tua, Domine?

Nunquidin te ipsum iudicem partis huius merita retorquentur? Cavendum enim omnino est nefiat irritum verbum tuum, ne sermo tuus vivus et efficax ulla occasione vincatur*.*

Pax vero et misericordia econtra proparte hominis, pia iudicis pulsantes viscera loquebantur:

Nunquid *obliviscetur misereri Deus aut continebit in ira sua misericordias suas*?

*Nunquid*,Domine, *in eternum irasceris nobis, aut extendes iram tuam a generatione in generationem?* Iam enim tua misericordia periit et nulla est omnino si aliquando non miserearis. Nunquid ergo, Domine, misericordie recordaberis ut culpa hominis, qui de fragili limo productus est, qui a forti diabolo seductus est, in foro tue pietatis valeat excusari. Eget enim tuamiseratione creatura tua, quoniam misera facta est et miserabilis valde. Venit autemtempus miserendi eius, ymmo iam preteriit tempus*.* *Tu ergo, Domine, miserere*.

Sic igitur grandis erat controversia et intricata nimius disceptatio, nec videbatur quomodo possent erga hominem veritas et iusticia ac simul pax et misericordia conservari. Sed audite, dilectissimi, super hacdisceptatione iudicis sententiam. Sane licet diu multumque visus sit dissimulare Pater miserationum ut interim satisfaceret zelo veritatis et iusticie, non tamen infructuosa fuit paciset misericordie supplicatio importuna, sed exaudita fuitin tempore opportuno, ymmo, ut declamantis Seneceverbo utar: “Perierat totus orbis nisiiramfinissetmisericordia”. Unde tandem pius et clemens iudex, paci et misericordie condescendens, super predicta contentione talem protulit sententiam: “*Penitet*”,inquit,“*me fecisse hominem*, Gen. 6*.* *Bonum* enim *erat, si natus non fuisset homo iste*. Michi autem incumbit penitentiam agere pro homine quem creavi, vadam ergo et naturam assumens humanam pro hominis redemptione mortem patiar ab homine”. Hiis itaque auditis factum est quod propheta dixerat: *Misericordia et veritas obviaverunt sibi*, *iustitia et pax osculate sunt*, Ps. 84*.* Tunc enim indissolubili coniuncte federe, unanimiter iudicis laudaverunt propositum, et sic prolata sententia facta est partium concordia. Sed attendite, carissimi, qualiter premissa sententia executioni fuerit demandata. Venit *enim plenitudo temporis et iam* pluribus temporum curriculis evolutis, quibus *os* suum *dilataverat infernus* ut nascentes reciperet et mortis terminos ampliaret. Tandem puerorum vagitus, voces iuvenum, senum lacrimas, utriusque sexus stridores dentium miseratio divina complexit; unde *propter* *miseriam inopum et gemitum pauperum, nunc exurgam, dicit Dominus*, Ps. 10*.* Volens ergo piissimus Dominus *hominem eripere* ne ab inferni faucibus sorberetur,et ei de misericordia reddere quod sibi fuerat de iustitie ratione sublatum, dignatus est ab arce celi, a solio glorie, inhominum coloniam, in servilem formam usque venire, sed et carnem peccati suscipere ut prohominis redemptione fieret Deus homo.

Hec estigitur brevis nove Christi doctrine summa, hec est brevis totius legis evangelice sententia, hec est doctrina per quam *lux in tenebris oritur* et salus nascitur in peccatis, hec estdoctrina tam singulariter mirabilis ettam mirabiliter singularis ut in eius admirationeraptus homo non immerito in admirative questionis cogatur prorumpere verba dicens: *Quenam doctrina hec nova?* Que fuit questio vestris proposita reverentiisa principio.

Ad quam quidem questionem, sicut aliasdicebatur, MAGISTER *Sententiarum* in quadripartito huius librivolumine sub quadruplici conclusione respondet.

Prima est quod hec estdoctrina per quam summa Dei misteria secretius revelantur in primo.

Secunda est quod hec est doctrina per quam nova mundi vestigia subtilius declarantur in secundo.

Tertia est quod hec est doctrina per quam mira Verbi commertia sublimius reserantur in tertio.

Quarta est quodhec estdoctrina per quam pia lapsi remedia suavius propinantur in quarto.

Per ipsam namque revelantur secretius velata misteria summe Trinitatis quoad primum.

Per ipsam declarantur subtilius creata vestigia nove entitatis quoad secundum.

Per ipsam reserantur sublimius sacrata commertia mire caritatis quoad tertium.

Per ipsam propinantur suavius oblata remedia pie sanitatis quoad quartum.

Nam in hoc quadripartito Sententiarum libro tractat Magister quadruplex doctrine Christi nove et evangelice legis archanum, evangeliste Iohanni divinitus inspiratum, Ioh. 1 capitulo.

Primum est quod *in principio erat Verbum et Verbum erat apud Deum et Deus erat Verbum,* quod est beate Trinitatis summum misterium in primo libro.

Secundum est quod *omnia per ipsam facta sunt et sine ipso factum est nichil*, quod est create entitatis novum vestigium in secundo libro*.*

Tertium est quod *verbum caro factum est*,quod est divine caritatis mirum commertium in tertio libro*.*

Quartum est quod *habitavit in nobis et vidimus gloriam eius*, quod est humane sanitatis pium remedium, in 4 libro*.* Sic igitur per hanc doctrinam:

Altius erigitur humanus prospectus, quoad primum.

Dulcius instruitur humanus aspectus, quoad secundum.

Rectius dirigitur humanus profectus, quoad tertium.

Mitius corrigitur humanus defectus, quoad quartum.

Nam Magister in hoc Sententiarum libro correspondenter ad premissa

Ad erigendum prospectum hominis agitde cognitioneDei perfecti luminis, in primo.

Ad instruendum aspectumhominis agitde creatione mundi effecti germinis, in secundo.

Ad dirigendum profectumhominis agit de communione Verbi, affecti numinis, in tertio.

Ad corrigendum defectum hominis agit de curatione lapsi infecti seminis, in quarto.

Hee sunt igitur quatuor conclusiones ad propositam questionem responsales quas MAGISTER *Sententiarum* pertractat, de quarum tertia nunc solum dicendum est*,* dimissis aliis suis locis*.*

Tertia igitur conclusio est huic 3 libro Sententiarum correspondens quod hec est doctrina per quam mira Verbi commertia sublimius reserantur. Per ipsam namque reserantur sublimius sacrata commertia mire caritatis. Nam in hoc 3 *Sententiarum* libro tractat MAGISTER illud doctrine Christi nove et evangelice legis archanum, evangeliste Iohanni divinitus inspiratum IOHANNIS 1: *Verbum caro factum est*, quod est divine caritatis mirum commertium. Ubi, queso, videte carissimi, circa commertium mire caritatis quatuor sublimius reserari:

Primum est personalis divinitas, quia *verbum.*

Secundum est naturalis humanitas, quia *caro*.

Tertium est temporalis nativitas, quia *factum*.

Quartum est suppositalis unitas, quia *est.*

Teste siquidem Philosopho, “omne quod est ideo est, quia unum numero est”. Hec est enim huius 3 libri *Sententiarum* principalis materia et sententia generalis. Sic igitur per hanc doctrinam rectius dirigitur humanus profectus, nam MAGISTER in hoc 3 ad dirigendum profectum hominis agit de communioneVerbi effecti numinis, ostendens quantum humana sinit fragilitas, qualiter in Christo, Deo et homine, salva proprietate utriusque substantie, unitur cum maiestate humilitas, cum virtute infirmitas, cum eternitate mortalitas, caro cum verbo, homo cum Deo, infimum cum summo. Sed quare infimum cum summo? Sane ut, quia per yma nostra longe distabamusa summis, in se ipso iungeret yma summis atque ex eo nobis via redeundi ad summa fieret, quo summis suis yma nostra copularet*.* Hec est itaque tertie conclusionis sententia. Hec est huius tertii libri Sententiarum doctrina, per quam homo prius a rectitudine devius, recto calle ad profectumsalutis dirigitur, per quam ipse qui prius ad inferna seducente diabolo trahebatur, mediatore Christo ducitur ad superna, quod ipse nobis concedere dignetur, qui benedictus estin secula seculorum. Amen*.*